अध्यक्ष ने कान पकड़ कर कहा- अब नहीं कराऊंगा बैलगाड़ी दौड़
भास्कर संवाददाता | माखननगर
नगर परिषद अध्यक्ष ओमप्रकाश उपाध्याय ने बैलगाड़ी दौड़ से तोवा कर ली उन्होंने दोनों कान पकड़ कर निर्णय से असंतुष्ट लोगों से कहा भैया इस बार मेरी बात मान लो अब कभी बैलगाड़ी दौड़ नहीं कराऊंगा। यह बात उन्होंने नगर परिषद के शिवरात्रि मेले में शंकर पट बैलगाड़ी दौड़ में निर्णय को लेकर बार-बार आई समस्या से परेशान होकर कही।जब उनसे पूछा- मेले में 67 सालों से बैलगाड़ी दौड़ हो रही है क्या इस परंपरा समाप्त कर देंगे। उन्होंने कहा बिलकुल कर देंगे और अब दौड़ नगर परिषद नहीं कराएगी। बाद में प्रथम और द्वितीय पुरस्कार देने पर समझौता हुआ। फाइनल राउंड में विश्वनाथ सिंह राजपूत अहारखेड़ा व मेहरबान सिंह मीना बुधवाड़ा की बैलजोड़ी बराबर रहीं। इन्हें दोबारा दौड़ाने के लिए कहा।
दोनों ने दोबारा दौड़ाने की बजाय सुलह कर ली। बगैर बैलजोड़ी दौड़ाए विश्वनाथ सिंह अहारखेड़ा के कपिला व गांगोली की जोड़ी को प्रथम पुरस्कार 21 हजार व महरबान सिंह मीना बुधवाड़ा की बैलजोड़ी को िद्वतीय पुरस्कार 11 हजार रुपए, रमजान खान गोला समवांसा जिला देवास को तृतीय पुरस्कार 5 हजार रुपए एवं गोविंद सिंह रतनपुर सीहोर को चतुर्थ पुरस्कार दिया।
प्रतियोगिता के दूसरे दिन गुरुवार को भी दौड़ के निर्णय को लेकर हरदा व फुरतला बैलजोड़ी वालों की बीच कहा-सुनी हुई। ऐसा प्रतियोगिता में अनेक बार हुआ जिससे अध्यक्ष को दौड़ नहीं कराने की बात कहनी पड़ी। पुरस्कार वितरण कार्यक्रम में नगर परिषद अध्यक्ष ओमप्रकाश उपाध्याय, हरि पटेल, संतोष अग्रवाल, उपाध्यक्ष महेश साहू, सीएमओ आरडी शर्मा, करतार सिंह चौहान, जीवन मीना, सूबेदार यादव, जगदीश शर्मा, विष्णु कहार, सुरेंद्र मालवीय, जगदीश पटेल, मुकेश मीना, लालजीराम मीना आदि उपस्थित थे।
माखननगर । नगर परिषद अध्यक्ष ओमप्रकाश उपाध्याय ने बैलगाड़ी दौड़ से तौबा कर ली।
hin_Deva bho_Deva hin_Deva hin_Deva awa_Deva bho_Deva